《和乐周弟寄韵 其四》
明代·郭棐

合翠全青总见山，飞来寺里独凭阑。满亭花雨含清气，万壑松风响佩环。

殿角阴连苍藓暗，竹间棋罢老僧閒。更从绝顶穷幽讨，翘首京华咫尺间。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。